Ջուլի Էրթց

**Ջուլի Բեթ Էրթց** (, , ), ամերիկացի ֆուտբոլիստ, որը հանդես է եկել «Էնջել Սիթիում» և ԱՄՆ-ի ֆուտբոլի ազգային հավաքականում։
Էրթցը 2010-2013 թվականներին Բրոնքսի Սանտա Կլարայի համալսարանում սովորելու տարիներին խաղացել է ուսանողական լիգայում։ 2014 թվականի դրաֆթում նրան ընտրել է «Չիկագո Ռեդ Սթար» ակումբը՝ երրորդ համարի ներքո։ Էրթցը հավաքականի հետ 2015 և 2019 թվականներին դարձել է աշխարհի չեմպիոն։ 
Կենտրոնական կիսապաշտպանի դերի փոփոխությունից հետո ԱՄՆում դարձել է տարվա ֆուտբոլիստ։ Էրթցը այս մրցանակին կրկին առաջադրվել է 2018 թվականին և երկրորդ անգամ անձնական գավաթը նվաճել է 2019 թվականին։

## Վաղ տարիներ
Ջուլին ծնվել է Մեսայում՝ Քրիստի և Դեյվիդ Ջոնսթոնների ընտանիքում։ Մանկությունն անցկացրել է քրոջ՝ Մելանիի հետ։ Ջոնսթոն քույրերը խաղացել են Ֆինիքսի «Սերենո» ֆուտբոլային ակումբում․ Ջուլին խաղացել է 1992 թվականին ծնված աղջիկների թիմում, իսկ Մելանին՝ 1990 թվականի։ «Սերենոն» ամբողջ երկրում հայտնի ակումբ էր, որի շրջանավարտները շարունակում էին խաղալ քոլեջներում, պրոֆեսիոնալ թիմերում և ազգային հավաքականներում։ Էրթցը 2004-2010 թվականներին խաղացել է տարբեր տարիքային խմբերի (13-19 տարեկան) թիմերում։ Այնտեղ գտնվելու ընթացքում նա 9 անգամ նվաճել է նահանգի տիտղոսը և դարձել է թիմի ավագ։
Էրթցը 2006-2010 թվականներին սովորել է Մեսե Դոբսոնի ավագ դպրոցում, որտեղ բոլոր չորս տարիները կամավոր աշխատել է որպես ուսանողական սպորտային մարզիչ։ Նա դպրոցում երբեք չի խաղացել ֆուտբոլային թիմում՝ փոխարենը նախընտրելով ժամանակ հատկացնել «Սերենոյում» խաղալու համար։ Դոբսոնում գտնվելու ընթացքում եղել է «National Honor Society»-ի անդամ։
### «Սանտա Կլարա Բրոնկոս», 2010-2013
Էրթցը սովորել է Բրոնքսի Սանտա Կլարայի համալսարանում՝ ուսումնասիրելով հաղորդակցություն։ Նա տեղի կանանց թիմում խաղացել է կիսապաշտպանի դիրքում։ 2010 թվականին, լինելով քոլեջի առաջին կուրսեցի, նա մասնակցել է 20 խաղի՝ խաղադաշտում անցկացնելով 1519 րոպե։ Մրցաշրջանի ավարտին նա թիմի առաջատարն էր գոլային փոխանցումներով (5) և երրորդ տեղն էր զբաղեցնում դարպասին խփած հարվածների քանակով (31)։ Նա դարձել է լիգայի տարվա նորեկ և արժանացել է մի շարք այլ անհատական մրցանակների։
Հաջորդ տարի Էրթցը «Բրոնկոսի» կազմում խփել է 9 գնդակ և 4 գոլային փոխանցում է կատարել։ Նա խփել է 4 հաղթական գոլ և նվաճել է մի քանի անհատական գավաթներ։ 
2012 թվականին դարձել է «Բրոնկոսի» լավագույն ռմբարկու՝ 8 գոլով։ Տված արդյունավետ փոխանցումներով (5) նա երկրորդն էր ակումբում։ Նա նաև երեք հաղթական գոլ է խփել և գոլային փոխանցում կատարել «NCAA» կանանց ֆուտբոլի մրցաշարի առաջին տուրում՝ Լոնգ Բիչ նահանգի դեմ խաղում։ Արժանացել է մի շարք անհատական մրցանակների, այդ թվում՝ տարվա լավագույն երիտասարդ ֆուտբոլիստի մրցանակին։
2013 թվականին Էրթցը խփել է 12 գոլ, որոնցից չորսը հաղթական է եղել։ Մրցաշրջանի ավարտին նա կրկին արժանացել է մի շարք մրցանակների, որոնց թվում եղել է լիգայի վարկածով տարվա լավագույն խաղացողի կոչումը։ Ուսանողական ֆուտբոլում Էրթցը «Բրոնկոսի» կազմում անցկացրել է 79 հանդիպում և խփել՝ 31 գնդակ։

## Ակումբային կարիերա
### «Չիկագո Ռեդ Սթարս», 2014-2021
2014 թվականի հունվարի 17-ին դրաֆթի ժամանակ «Չիկագո Ռեդ Սթար» ակումբը ընտրել է նրան։ Նա խաղացել է երրորդ համարի ներքո։ Հետագայում պայմանագիր է կնքել թիմի հետ 2014 թվականի մրցաշրջանի համար։ Առաջին անգամ թիմի կազմում հանդես է եկել ապրիլի 19-ին՝ «Վեստերն Նյու Յորք Ֆլեշի» դեմ խաղում։ Հանդիպման միակ գնդակը խփել է 59-րդ րոպեին։ 2014 թվականի մրցաշրջանում Էրթցը խփել է 2 գոլ, «Ռեդ Սթարս»-ը կանոնավոր մրցաշրջանում զբաղեցրել է 5-րդ հորիզոնականը և դուրս չի եկել փլեյ-օֆֆ, 2014 թվականի մրցաշրջանի արդյունքներով Էրթցը դարձել է տարվա նորեկ։ 
2015 թվականին Կանադայում կայացած աշխարհի առաջնությունում ԱՄՆ-ի հավաքականում խաղալու պատճառով Էրթցը բաց է թողել մրցաշրջանի գրեթե կեսը։ Նա վերադարձել է հուլիսի 22-ին «Բոստոն Բրեյքերսի» դեմ խաղի ժամանակ, որն ավարտվել է 2:1 հաշվով՝ հաղթանակով։ 2015 թվականի մրցաշրջանում «Ռեդ Սթարի» կազմում անցկացրել է 11 հանդիպում՝ խաղադաշտում անցկացնելով 990 րոպե։ «Ռեդ Սթարսը» կանոնավոր առաջնությունում գրավել է երկրորդ տեղը և սեպտեմբերի 13-ին կիսաեզրափակչում հանդիպել են Կանզաս Սիթիին, և պարտվել 0-3 հաշվով։ 2015 թվականի մրցաշրջանի արդյունքներով Էրթցն ընդգրկվել է ԱՊԼ-ի խորհրդանշական հավաքականում։ 
2016-ի մրցաշրջանում տասներկու հանդիպում է անցկացրել «Ռեդ Սթարսի» կազմում, նախքան լքել է ակումբի գտնվելու վայրը՝ նախապատրաստվելու Ռիո դե Ժանեիրոյի 2016 թվականի ամառային Օլիմպիական խաղերին։
2017 թվականի մրցաշրջանում Էրթցը փորձել է նոր դեր՝ սկսելով խաղալ հարձակվողական ոճի կիսապաշտպանի դիրքում։ Նա հաղթական գոլ է խփել «Կանզաս Սիթիի» հետ։ Էրթցը կրկին ընդգրկվել է ԱՊԼ-ի խորհրդանշական հավաքականում, թեև «Ռեդ Սթարսը» երկրորդ տարին անընդմեջ դուրս է մնացել փլեյ-օֆֆի կիսաեզրափակչից։
Էրցը «SheBelieves Cup 2018»-ում ստացած ծնկի վնասվածքից ապաքինվելու պատճառով բաց է թողել 2018-ի մրցաշրջանի մեկնարկը։ Նրա համար առաջին խաղը կայացել է ապրիլի 28-ին «Վաշինգտոն Սփիրիթի» դեմ խաղում, որն ավարտվել է 1:1 հաշվով։ 2018 թվականին Էրթցն անցկացրել է 15 հանդիպում, «Ռեդ Սթարը» կրկին դուրս է եկել փլեյ-օֆֆ և կրկին պարտվել կիսաեզրափակչում։
### «Էնջել Սիթի» (2023 թվական)
2023 թվականին ազատ գործակալի կարգավիճակով դարձել է «Մանչեսթեր Սիթիի» ֆուտբոլիստ։ Նորամուտը  կայացել է «Սան Դիեգո Վեյվի» դեմ խաղում։

## Միջազգային կարիերա
### Երիտասարդական հավաքականներ
2009 թվականին Էրթցը հրավիրվել է մինչև 18 տարեկանների ազգային հավաքականի ուսումնամարզական հավաքի, որը տեղի է ունեցել մայիսի 30-ից հունիսի 7-ը Կարսոնի «Սթաբհաբ Սենթերում»։ 2012 թվականին Էրթցը Իսպանիայում մասնակցել է մինչև 20 տարեկան աղջիկների միջազգային մրցաշարին և գրավել Շվեյցարիայի դարպասը։ 2012 թվականին աշխարհի մինչև 20 տարեկանների առաջնությունից առաջ նա արդեն 13 հանդիպում է անցկացրել հավաքականի կազմում և դարձել է 4 գոլի հեղինակ։ Ճապոնիայում կայացած աշխարհի առաջնությունում Էրթցը ԱՄՆ-ի հավաքականի ավագն էր։ Գլխավոր մրցաշարում՝ Մեքսիկայի դեմ խաղում, որը հաղթել է 4:0 հաշվով, նա կիսաեզրափակչում խփել է գոլերից մեկը։ Ամերիկուհիները դուրս են եկել եզրափակիչ և ոսկի նվաճել, իսկ Էրթցը տիտղոսից բացի դարձել է բրոնզե գնդակի դափնեկիր։ 2013 թվականին Էրցը խաղացել է ԱՄՆ մինչև 23 տարեկանների հավաքականում Լա Մանգայի Չորս Ազգերի մրցաշարում։ ԱՄՆ-ն շահել է մրցաշարը՝ եզրափակչում հաղթելով Անգլիային։
### Մեծահասակների ազգային հավաքական
#### Առաջին խաղեր՝ 2013-2014
Էրթցն առաջին անգամ ազգային հավաքական է հրավիրվել 2013 թվականի հունվարին Շոտլանդիայում հավաք անցկացնելու համար։ Էրթցն առաջին անգամ հանդես է եկել ազգային հավաքականում 2013 թվականի փետրվարի 9-ին Շոտլանդիայի դեմ իր առաջին խաղում։ Նա 83-րդ րոպեին փոխարինման դուրս է եկել Բեքի Սաուերբրունին, իսկ ԱՄՆ-ն հաղթել է 4:1 հաշվով։ Ապրիլի սկզբին էրթցը խաղացել է Գերմանիայի և Նիդեռլանդների դեմ։ Հոլանդացի ֆուտբոլիստների դեմ խաղի 73-րդ րոպեին Էրցը գոլի հեղինակ է դարձել, սակայն մրցավարը խաղից դուրս վիճակի պատճառով չեղարկել է այն։ ԱՄՆ-ն հաղթել է 3:1 հաշվով։ Մայիսի վերջին Էրթցն ընդգրկվել է հավաքականի կազմում, որը հունիսի 2-ին խաղալու էր Կանադայի դեմ, բայց այս խաղում դաշտ դուրս չի եկել։ 
Էրցը 2014 թվականի սկզբին մասնակցել է ազգային հավաքականի հունվարի 8-15-ի հավաքին։ Էրցը չի ընդգրկվել 2014 թվականի մարտին կայանալիք Ալգարվեի գավաթի խաղարկության հայտացուցակում։ Ապրիլի վերջին Էրցն ընդգրկվել էր Կանադայի դեմ մայիսի 8-ին կայանալիք խաղի 22 խաղացողներից բաղկացած ցուցակում, ինչպես նաև հայտավորվել է հունիսի 14-ին և 19-ին Ֆրանսիայի դեմ երկու և օգոստոսի 20-ին՝ Շվեյցարիայի դեմ խաղերին։ Նա երկրորդ խաղակեսում փոխարինման է դուրս է եկել Սաուերբրանին, ԱՄՆ-ն այդ խաղում հաղթել է 4:1 հաշվով։ 
Էրթցը ի սկզբանե ընդգրկված չէր 2014 թվականի «ԿՈՆԿԱԿԱՖ»-ի կանանց առաջնության կազմում, որը ծառայում էր որպես 2015 թվականի ֆուտբոլի կանանց աշխարհի առաջնության որակավորում։ Սակայն մրցաշարի առաջին խաղից մեկ օր առաջ Էրթցը թիմի կազմում փոխարինել է վնասվածք ստացած Կրիստալ Դանին։ Հոկտեմբերի 24-ին Մեքսիկայի նկատմամբ կիսաեզրափակչի հաղթանակից հետո Միացյալ Նահանգները որակավորվել է 2015 թվականի աշխարհի գավաթի խաղարկությանը։ «ԿՈՆԿԱԿԱՖ»-ի որակավորման մրցաշարից հետո Էրթցը մասնակցել է Բրազիլիայում կայացած միջազգային մրցաշարին, որն անցկացվել է դեկտեմբերի 10-21-ը։ Նա մեկ անգամ խաղադաշտ է դուրս եկել դեկտեմբերի 10-ին Չինաստանի դեմ խաղում, որն ավարտվել է ոչ-ոքի՝ 1:1 հաշվով։ Բրազիլիայի դեմ եզրափակիչ խաղն ավարտվել է ոչ-ոքի՝ 0:0, սակայն մրցաշարի տիտղոսը բաժին է հասել խմբային փուլում ավելի շատ միավորներ վաստակած Բրազիլիային։
#### Աշխարհի առաջնություն 2015
2015 թվականին կայացած ընկերական հանդիպման ժամանակ Էրթցը փետրվարի կեսերին մասնակցել է Ֆրանսիայի և Անգլիայի դեմ ընկերական խաղերին։ Փետրվարի 21-ին Էրցը հայտավորվել էր Պորտուգալիայում կայանալիք 2015 թվականի Ալգարվեի գավաթին։ Նա առաջին րոպեներից խաղացել է բոլոր խաղերում, այդ թվում՝ Ֆրանսիայի դեմ մարտի 11-ի եզրափակիչում։ Խաղի 7-րդ րոպեին Էրթցն իր առաջին միջազգային գոլն է խփել, իսկ ԱՄՆ-ն հաղթել է 2:0 հաշվով։
Ապրիլի 14-ին Էրթցն ընդգրկվել է 2015 թվականի աշխարհի առաջնության հավաքականի կազմում։ Նա մասնակցել է աշխարհի առաջնության բոլոր 7 խաղերին։ Հունիսի 30-ին Գերմանիայի հավաքականի դեմ կիսաեզրափակիչի խաղի 59-րդ րոպեին էրթցը տուգանային հրապարակում գետին է տապալել Ալեքսանդրա Փոփին և ստացել դեղին քարտ։ Սելիա Շաշիչը չի կարողացել իրացնել 11 մետրանոցը՝ չհայտնվելով դարպասում։ ԱՄՆ-ն հաղթել է 2:0 հաշվով և դուրս է եկել աշխարհի առաջնության եզրափակիչ, իսկ Ճապոնիայի դեմ եզրափակչում 52-րդ րոպեին Էրթցը հարվածը արգելափակելու փորձի ժամանակ ինքնագոլ է խփել։ Այնուամենայնիվ, Միացյալ Նահանգները հաղթել է եզրափակիչ խաղում։ Մրցաշարի արդյունքներով Էրթցն ընդգրկվել է ֆուտբոլի կանանց աշխարհի առաջնության բոլոր աստղերի հավաքականի կազմում։ Նա մասնակցել է «հաղթական շրջագայության» ամբողջ երկրում, որը սկսվել է օգոստոսի 16-ին Պիտսբուրգում  և ավարտվել՝ դեկտեմբերի 16-ին Նոր Օռլեանում։
#### Ռիոյի Օլիմպիական խաղեր 2016
ձախից|մինի|300x300пкс|Էրթցը խախտում է Յուիկի Սուգասավայի դեմ կանոնները ԱՄՆ-Ճապոնիա խաղի 13-րդ րոպեին, 5-ը հունիսի, 2016 թվական
Էրթցը ընդգրկվել է 20 խաղացողների մեջ, որոնք մասնակցելու էին 2016 թվականի «ԿՈՆԿԱԿԱՖ»-ի կանանց օլիմպիական խաղերի որակավորման մրցաշարին։ ԱՄՆ-ն որակավորվել է 2016 թվականի Ռիո դե Ժանեյրոյի Օլիմպիական խաղերին՝ հաղթելով Տրինիդադ և Տոբագոյի կիսաեզրափակչում փետրվարի 19-ին։ ԱՄՆ-ն հաղթել է մրցաշարում՝ փետրվարի 21-ին 2:0 հաշվով հաղթելով Կանադային։ Էրթցն ընդգրկվել է մարտի 3-9-ը կայացած «She Believes Cup» 2016 մրցաշարի հավաքականի կազմում։ Անգլիայի հավաքականի դեմ խաղի 80-րդ րոպեին նա փոխարինել է Ալեքս Մորգանին, և մասնակցել է մրցաշարի մյուս երկու հանդիպումներին՝ օգնելով Միացյալ Նահանգներին նվաճել գավաթը՝ եզրափակիչ խաղում 2-1 հաշվով հաղթելով Գերմանիային։ Էրթցը հայտավորվել էր ապրիլի սկզբին Կոլումբիայի դեմ ընկերական խաղերին։ Ապրիլի 10-ին կայացած երկրորդ խաղում Էրթցը խաղացել է 90 րոպե և խփել է երկու գոլ, իսկ ԱՄՆ-ն հաղթել է 3:0 հաշվով։ Էրթցը հայտավորվել էր հունիսի սկզբին Ճապոնիայի դեմ երկու խաղի համար։ Երկրորդ խաղում 27-րդ րոպեին դարձել է գոլի հեղինակ։ Հուլիսի 12-ին Էրթցն ընդգրկվել է Ռիո դե Ժանեյրոյում կայանալիք 2016 թվականի Օլիմպիական խաղերի ԱՄՆ-ի հավաքականում։ Նա Օլիմպիական խաղերում իր նորամուտը նշել է օգոստոսի 3-ին՝ Նոր Զելանդիայի դեմ մեկնարկային խաղում։ ԱՄՆ-ն հաղթել է 2:0 հաշվով։ Թիմի մնացած երկու խմբային հանդիպումներում նա չի հայտնվել աճուկի ցավի պատճառով։ Նա վերադարձել է թիմի քառորդ եզրափակչի Շվեդիայի դեմ խաղին, որտեղ մասնակցել է ամբողջ խաղին, սակայն ամերիկուհիները պարտվել են 11 մետրանոցներով։
մինի|2019 թվականի կանանց աշխարհի գավաթի խաղարկությունից առաջ կայացած ընկերական խաղում Էրթցը ինքնագիր է տալիս պաստառի վրա երկրպագուներին
#### Ֆուտբոլի աշխարհի առաջնություն 2019
2017 թվականից սկսած՝ Էրթցը փոխել է իր դերը կենտրոնական պաշտպանից մինչև հարձակվողական կիսապաշտպան։ Դրա վրա ազդել են մարզիչ Ջիլլ Էլիսի տեղաբաշխման փորձերը։ Էրթցը լավ է խաղացել այդ դիրքում և 2017 թվականին դարձել է ԱՄՆ-ի տարվա ֆուտբոլիստ։ 2019 թվականի մայիսին նա ընդգրկվել է Ֆրանսիայի 2019 թվականի կանանց աշխարհի առաջնության 23 ֆուտբոլիստների շարքում, որը երկրորդն էր Էրթցի համար, Չիլիի դեմ խաղում, որը ամերիկուհիները հաղթել են 3:0 հաշվով, նա գոլ է խփել։ Էրթցը նաև արժանացել է տարվա լավագույն խաղացող մրցանակին։ Նա առաջադրվել է այս մրցանակին թիմակիցներ Ռոուզ Լավելի, Քարլի Լլոյդի, Ալեքս Մորգանի, Ալիս Նիհերի և Մեգան Ռապինոյի շնորհիվ։
#### SheBelieves Cup 2020
«SheBelieves Cup»-ում Էրթցն անցկացրել է իր 100-րդ հանդիպումը հավաքականի կազմում։ Դա տեղի է ունեցել 2020 թվականի մարտի 5-ին Անգլիայի դեմ խաղում, որը ամերիկուհիները հաղթել են 2:0 հաշվով։

## Անձնական կյանք
Էրթցը դավանում է քրիստոնեություն։ 2016-ի փետրվարին նա Սթենֆորդի համալսարանի բեյսբոլի մարզադաշտում նշանվել է ամերիկացի ֆուտբոլիստ Զաք Էրթցի հետ, որտեղ նրանք առաջին անգամ հանդիպել են։ Նրանք ամուսնացել են 2017 թվականի մարտի 26-ին Սանտա Բարբարայի ափին։

## Մշակույթ
### Տեսախաղեր
«*[[FIFA]]»* 16 տեսախաղում առաջին անգամ կին խաղացողներ են ընդգրկվե։ Նրանց թվում էր նաև Ջուլի Էրթցը։

## Ծանոթագրություններ

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի կին ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Ֆուտբոլի աշխարհի չեմպիոններ